Къэбэрдей-Балъкъэрым и Iэтащхьэр ВГТРК-м и генеральнэ директорым и къуэдзэ Сабитов Рифат хуэзащ
КъБР-м и Правительствэм и Унэм щызэхуэзащ КIуэкIуэ Юрийрэ Урысейпсо къэрал телерадиокомпанием и генеральнэ директорым и къуэдзэ Сабитов Рифатрэ.
ЗэIущIэм щытепсэлъыхьащ бжыгъэхэр зи лъабжьэ телевиденэмрэ радиовещанэмрэ республикэм и щIыналъэм адэкIи зыщегъэужьыным, телевиденэм и IэнатIэм иджырей технологиехэр къыщыгъэсэбэпыным, зыхуэфащэ IэщIагъэлI-хэр гъэхьэзырыным, цIыхубэр информацэкIэ къызэрызэрагъэпэщыр егъэфIэкIуэным.
КъБР-м и Iэтащхьэм урысей медиа-холдингым и унафэщIхэм фIыщIэ яхуищIащ щIыналъэм и телерадиовещанэм гулъытэ къызэрыхуащIым икIи зэпымыууэ къызэрыдэIэпыкъум папщIэ икIи лъэныкъуитIыр зэрызэдэлажьэм зегъэубгъуным егугъупхъэу къызэрилъытэр жиIащ.
Фырэ Руслан нэгъуэщI лэжьапIэ зэрыкIуэм къыхэкIыу къэрал телерадиокомпанием щыIэхэм я пащхьэ кърашащ щIэуэ ягъэува унафэщIыр. А къулыкъур иратащ КъБР-м и Правительствэм и УнафэщIым и къуэдзэу лэжьа Битокъу Владимир.
КъБР-м и Iэтащхьэмрэ
Правительствэмрэ я пресс-IуэхущIапIэ.
